ፋብሪካዎቹ በልዩ ሁኔታ የኃይል አቅርቦት እንዲሟላላቸው ተወስኖ እየተሠራ ነው፡፡
ባሕር ዳር፡ ሚያዝያ 12/2012 ዓ.ም (አብመድ) በአቶ በላይነህ ክንዴ ባለቤትነት በቡሬ ከተማ አስተዳደር እየተገነባ ያለው ፌቬላ የዘይት ፋብሪካ ከሁለት ወራት በኋላ ሥራ እንደሚጀመር ተገልጿል። በ28 ነጥብ 7 ሄክታር መሬት ላይ እየተገነባ ያለው ፋብሪካው አጠቃላይ የግንባታ አፈጻጸሙ ከ95 በመቶ በላይ መድረሱን የፋብሪካው የግንባታ ዘርፍ ኃላፊ እንየው ዋሴ ለአብመድ አብራርተዋል። እስከ መጪው ሰኔ ወደ ማምረት መግባት እንደሚችልም አስታውቀዋል፡፡ በተያዘው ዕቅድ መሠረት የማምረት ሥራ የሚጀምረው ግን የኃይል አቅርቦት ጥያቄው ምላሽ ካገኘ ብቻ መሆኑን ነው አቶ እንየው የተናገሩት፡፡ ለክልሉ መንግሥት በቀረበው ጥያቄ መሠረት የኃይል አቅርቦት በልዩ ሁኔታ እየተሠራበት መሆኑንም